Dunakapu tér: döntõbizottsági áldás
A gyõri önkormányzat március közepéig várja az ajánlatokat a Dunakapu tér és környezete felújításának, átépítésének tervezésére kiírt közbeszerzési pályázaton – tudtuk meg a városházán hétfõn.
A dátum korábban január 31., majd február 14. volt, csakhogy az eljárást a Közbeszerzési Döntõbizottság ideiglenes intézkedésként januárban felfüggesztette, miután a Magyar Építész Kamara jogorvoslati kérelmet nyújtott be.
A kamara a kiírás több elemét is bírálta. Túl rövidnek tartotta a pályázat megjelenése és a beadási határidõ közti idõt. Sérelmezte többek között, hogy a városháza referenciaként mûemléki környezetben teljesített tervezést írt elõ, valamint azt is, hogy a hirdetménybõl nem derül ki, a szakmai bírálatra létrehozandó szakértõi bizottság milyen szempontokat vesz majd figyelembe.
A döntõbizottság valamennyi kifogást elutasította – derül ki a kozbeszerzes.hu internetes oldalon található határozatból. A szervezet a törvénnyel összhangban lévõnek ítélte meg a bírálati módszert, a referencia elõírását és a megszabott határidõt is.
Ahogy arról már többször beszámoltunk, az önkormányzat a város rendezvényterévé akarja alakítani a Dunakapu teret, úgy, hogy az év egészében – rendezvénymentes idõszakban is – élettel teli legyen. A felszín alatt mélygarázs lesz. A teret mentesítik a jármûforgalomtól: a révfalui híd forgalmát nem a téren, hanem az alsó rakparton vezetik el.
dunakapu tér gyõri hírek Gyõr